|  |
| --- |
| PATVIRTINTAPanevėžio suaugusiųjų ir jaunimo mokymo centro direktoriaus 2023 m. rugsėjo 25 d. įsakymu Nr.1.4-V-120 |

PANEVĖŽIO SUAUGUSIŲJŲ IR JAUNIMO MOKYMO CENTRO

**MOKYMOSI PAGALBOS TEIKIMO MOKINIAMS, NEPASIEKUSIEMS PATENKINAMO PASIEKIMŲ LYGMENS PATIKRINIMUOSE, TVARKOS APRAŠAS**

**I SKYRIUS**

**BENDROSIOS NUOSTATOS**

Panevėžio suaugusiųjų ir jaunimo mokymo centro Mokymosi pagalbos teikimo mokiniams, nepasiekusiems patenkinamo pasiekimų lygmens patikrinimuose, tvarkos aprašas (toliau – tvarkos aprašas) parengtas vadovaujantis 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų, patvirtintu Lietuvos Respublikos švietimo, mokslo ir sporto ministro 2023 m. balandžio 24 d. įsakymu Nr. V-586 „Dėl 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“, 4 skirsniu ir Mokymosi pagalbos teikimo mokiniams, nepasiekusiems patenkinamo pasiekimų lygmens patikrinimuose, tvarkos aprašu, patvirtintu Panevėžio miesto savivaldybės mero 2023-09-07 potvarkiu Nr.M-342 „Dėl Mokymosi pagalbos teikimo mokiniams, nepasiekusiems patenkinamo pasiekimų lygmens patikrinimuose, tvarkos aprašu“.

**II SKYRIUS**

**MOKYMOSI PAGALBOS TEIKIMO MOKINIUI, NEPASIEKUSIAM PATENKINAMO PASIEKIMŲ LYGMENS PATIKRINIMUOSE, TVARKA**

1. Mokymosi pagalba mokiniui, nepasiekusiam patenkinamo pasiekimų lygmens patikrinimuose, teikiama Panevėžio suaugusiųjų ir jaunimo mokymo centre (toliau – Centras).
2. Mokiniui, pasiekimų patikrinimų metu nepasiekusiam kelių vertintų dalykų patenkinamo pasiekimų lygmens, reikalinga mokymosi pagalba skiriama kiekvienam dalykui atskirai ir sudaromas individualių mokymosi pasiekimų gerinimo planas.
3. Konsultacijoms numatomos erdvės, kuriose bus organizuojamos konsultacijos ne didesnėms kaip 5 mokinių grupėms, užtikrinant reikiamų mokymo priemonių prieinamumą konsultacijas teikiančiam mokytojui ir mokiniams konsultacijų metu.
4. Konsultacijos organizuojamos ne pamokų metu pagal iš anksto mokiniams žinomą tvarkaraštį ir ne trumpesnės kaip vienos pamokos trukmės.
5. Kiekvienam mokiniui skiriama ne mažiau kaip 20 vieno dalyko konsultacijų, išdėstant jas per kelis mėnesius arba tam tikru periodiškumu per visas ugdymo dienas.
6. Konsultacijas teikia mokinį mokęs, mokantis arba kitas Centro vadovo skirtas mokytojas.
7. Prieš pradėdamas teikti konsultacijas, mokytojas susipažįsta su mokinių pasiekimų patikrinimų rezultatais (ataskaita) ir, aptaręs mokymosi spragas su kiekvienu mokiniu, parengia kiekvieno mokinio individualių mokymosi pasiekimų gerinimo planą, kuriame numatytas bendras konsultacijų skaičius, konsultacijų temos ir trukmė, įvardytos mokiniui būtinos atlikti užduotys, jų vertinimas.
8. Apie mokinio dalyvavimą (nedalyvavimą) paskirtose konsultacijose informuojami tėvai (globėjai, rūpintojai).
9. Vadovaudamasi Mokymosi pagalbos teikimo mokiniams, nepasiekusiems patenkinamo pasiekimų lygmens patikrinimuose, tvarkos aprašu, patvirtintu Panevėžio miesto savivaldybės mero 2023-09-07 potvarkiu Nr.M-342 „Dėl Mokymosi pagalbos teikimo mokiniams, nepasiekusiems patenkinamo pasiekimų lygmens patikrinimuose, tvarkos aprašu“ Centras parengia Mokymosi pagalbos teikimo mokiniams, nepasiekusiems patenkinamo pasiekimų lygmens patikrinimuose, tvarkos aprašą ir kaip priedą prideda prie Centro 2023–2024 ir 2024–2025 mokslo metų ugdymo programų ugdymo plano.

**III SKYRIUS**

**BAIGIAMOSIOS NUOSTATOS**

1. Tvarkos aprašas gali būti keičiamas Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_